Document ID: 32001R0283

Uredba Komisije (ES) št. 283/2001
z dne 9. februarja 2001
o spremembi Uredbe (ES) št. 562/2000 o določitvi podrobnih pravil za uporabo Uredbe Sveta (ES) št. 1254/1999 glede odkupa govejega mesa in Uredbe (ES) št. 2734/2000
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1]in zlasti člena 47(8) Uredbe,
ob upoštevanju naslednjega:
(1) Uredba Komisije (ES) št. 2734/2000 z dne 14. decembra 2000 o spremembi Uredbe (EGS) št. 1627/89 o odkupu govejega mesa z razpisom in o odstopanju od ali spremembi Uredbe (ES) št. 562/2000 o določitvi podrobnih pravil za uporabo Uredbe Sveta (ES) št. 1254/1999 glede odkupa govejega mesa [2], kakor je bila spremenjena z Uredbo (ES) št. 3/2001 [3], uvaja številne spremembe ali odstopanja od Uredbe Komisije (ES) št. 562/2000 [4] za ureditev izjemnih razmer na trgu, ki so posledica nedavnih dogodkov, povezanih z govejo spongiformno encefalopatijo (BSE).
(2) Glede na te izjemne tržne razmere in da bi izboljšali učinkovitost intervencijskih ukrepov iz Uredbe (ES) št. 2734/2000, naj se odstopi od člena 4(2)(g) Uredbe (ES) št. 562/2000 v zvezi z največjo maso trupov, in sicer tako, da se ne določi omejitev mase za dva razpisa v februarju 2001 in da se poveča masa na 430 kg za preostale razpise v prvem četrtletju leta 2001, medtem ko se še vedno dovoljuje nakup težjih živali, vendar po nakupni ceni, enaki največji odobreni masi.
(3) Zato je treba Uredbo (ES) št. 2734/2000 spremeniti.
(4) Ker se lahko odkupljeni proizvodi prodajo tudi po 1. januarju 2002, ko bo že treba uporabljati sistem obveznega označevanja izvora, kakor to določa Uredba (ES) št. 1760/2000 Evropskega parlamenta in Sveta z dne 17. julija 2000 o uvedbi sistema za identifikacijo in registracijo goveda ter označevanje govejega mesa in proizvodov iz govejega mesa in razveljavitvi Uredbe (ES) št. 820/97 [5], naj se zahteva, da oznake proizvodov, namenjenih za intervencijo v skladu s pogodbami, skle-njenimi 12. februarja 2001 ali pozneje (t.j. z začetkom veljavnosti od prvega razpisa v mesecu februarju), vključujejo navedbo države ali državo rojstva in vzreje zadevnih živali v skladu s členom 13(5) Uredbe (ES) št. 1760/2000, skupaj z navedbami, določenimi v členu 2(2) Uredbe Komisije (ES) št. 1825/2000 [6], ki določa podrobna pravila za uporabo Uredbe (ES) št. 1760/2000, kakor je ustrezno.
(5) Priloga III Uredbe (ES) št. 562/2000 navaja določbe, ki se nanašajo na trupe, polovice trupov in četrti trupov, ki se lahko odkupijo. Da bi se uskladili s trenutno trgovsko prakso, naj se spremeni opis polovic trupov, tako da se v opis vključi določena meja dopustnosti.
(6) Zato je treba Uredbo (ES) št. 562/2000 ustrezno spremeniti.
(7) Glede na razvoj razmer naj ta uredba začne veljati takoj.
(8) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso -
SPREJELA NASLEDNJO UREDBO:
Člen 1
Člen 6(1) Uredbe (ES) št. 2734/2000 se nadomesti z naslednjim besedilom:
"1. Ne glede na člen 4(2)(g) Uredbe (ES) št. 562/2000 je največja masa trupov v navedenem členu 430 kg. Vendar pa:
- se omejitev največje mase trupa ne uporablja pri prvih dveh razpisih v februarju 2001,
- se na preostalih razpisih v prvem četrtletju leta 2001 lahko odkupijo trupi z maso, večjo od 430 kg, vendar je odkupna cena zanje enaka kakor tista za največjo maso."
Člen 2
Uredba (ES) št. 562/2000 se spremeni:
1) Člen 4(3)(d) se nadomesti z naslednjim:
"(d) označeni v skladu s sistemom, ki ga je uvedla Uredba Evropskega parlamenta in Sveta (ES) št. 1760/2000 [7] in v pogodbah, sklenjenih 12. februarja 2001 ali pozneje, vključno z navedbami, določenimi v členu 13(5) navedene uredbe."
2) Točka 2(b) Priloge III se nadomesti z naslednjim besedilom:
"(b) polovice trupov: proizvod, ki se ga dobi z ločevanjem trupa, kakor je navedeno v (a), simetrično po sredini vratnih, hrbtnih, ledvenih in križnih vretenc ter po sredini prsnice in medenične zrasti. Med obdelavo trupov hrbtna in ledvena vretenca ne smejo biti preveč odmaknjena; na pripadajočih mišicah in kitah ne smejo biti vidno poškodovane z žagami ali noži."
Člen 3
Ta uredba začne veljati z dnem objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. februarja 2001

Labels: 3
17
6